CELEX: 62021TN0435
Language: lv
Date: 2021-07-16 00:00:00
Title: Lieta T-435/21: Prasība, kas celta 2021. gada 16. jūlijā – TK/Komisija

30.8.2021   
            
            
               LV
            
            
               Eiropas Savienības Oficiālais Vēstnesis
            
            
               C 349/49
            
         
      Prasība, kas celta 2021. gada 16. jūlijā – TK/Komisija
      (Lieta T-435/21)
      (2021/C 349/65)
      Tiesvedības valoda – franču
      
         Lietas dalībnieki
      
      
         Prasītājs: TK (pārstāvis: S. Orlandi, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt lēmumu nepaaugstināt prasītāju AD 15 pakāpē 2020. gada paaugstināšanas amatā ietvaros;
               
            
                  —
               
               
                  atcelt lēmumus paaugstināt AD 15 pakāpē ierēdņus, kas ir iekļauti paaugstināto ierēdņu sarakstā 2020. gada paaugstināšanas amatā ietvaros;
               
            
                  —
               
               
                  piespriest Eiropas Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza divus pamatus.
      
                  1.
               
               
                  Pirmais pamats attiecas uz pienākuma norādīt pamatojumu neizpildi, Eiropas Savienības Civildienesta noteikumu 45. panta pārkāpumu un vienlīdzīgas attieksmes principa pārkāpumu. Prasītājs izvirza arī iebildi par Komisijas 2007. gada 10. maija Lēmuma SEC (2007) 605 par principiem un procedūrām, kas ir piemērojami augstākā līmeņa darbinieku paaugstināšanai amatā, prettiesiskumu it īpaši tādēļ, ka tajā neesot paredzēts, ka prasības izskata kāda cita struktūra, nevis augstākā līmeņa darbinieku paaugstināšanas amatā konsultatīvā komiteja. Turklāt prasītājs norāda, ka šai komitejai būtu jābūt iespējai apmierināt prasību, nepastāvot pienākumam ievērot amatā paaugstināšanas kvotas, kas ir izlietotas amatā paaugstināto ierēdņu saraksta sagatavošanas brīdī.
               
            
                  2.
               
               
                  Otrais pamats attiecas uz acīmredzamu kļūdu vērtējumā. Prasītājs šajā ziņā norāda uz objektīvu norāžu kopumu, kas it īpaši attiecas uz [darba] stāžu un nopelna punktiem, un uzskata, ka šis norāžu kopums pierāda apstrīdētā lēmuma nepamatotību.